recursal/SuperWikiNEXT-32B huggingface dataset:
মুখে খাবার নিয়ে নিজের গন্তব্যে চড়ুই
পুরুষ চড়ুই
**চড়াই** বা **চড়ুই** (ইংরেজি: Sparrow) যেকোন লোকালয়ের আশেপাশে একটি সুপরিচিত পাখি। এরা জনবসতির মধ্যে থাকতে ভালোবাসে তাই এদের ইংরাজি নাম হাউস স্প্যারো অর্থাৎ "গৃহস্থালির চড়াই" এই পাখি বাড়ই,পিয়াইজ্জা ইত্যাদি নামে পরিচিত। খড়কুটো, শুকনো ঘাস পাতা দিয়ে এরা কড়িকাঠে, কার্নিশে বাসা বাঁধে। সমস্ত দিন এরা লাফিয়ে বেড়িয়ে মাটি থেকে পোকামাকড় শস্য খুঁটে খায়।

পৃথিবীতে মোট ৪৮ প্রজাতির চড়ুই দেখতে পাওয়া যায়। জীববিজ্ঞান অনুযায়ী এদের পরিবার ১১টি গণে বিভক্ত। "গৃহস্থালির চড়ুই" এদের মধ্যে সবচেয়ে সুপরিচিত। এদের আদি নিবাস ছিল মূলত ইউরেশিয়া ও আফ্রিকা মহাদেশ। তবে বর্তমানে ইউরোপ থেকে গিয়ে জনবসতি স্থাপনের মধ্য দিয়ে এরা উত্তর আমেরিকা, অস্ট্রেলিয়া ও নিউ জিল্যান্ডেও ব্যাপকভাবে ছড়িয়ে পড়েছে। চট্টগ্রামের ভাষায় এই পাখির নাম ’পিয়াইজ্জা কিংবা বাড়ই’।

আবাসস্থল
--------

বাংলাদেশ ছাড়া ভারত, নেপাল, পাকিস্তান, জাপান, কোরিয়া, ইরান, ভুটান, থাইল্যান্ড, মালয়েশিয়া, চীন, ইন্দোনেশিয়া ও মিয়ানমারেও চড়ুই আছে। ঘাসের মধ্যেও পোকামাকড় খুঁজে বেড়ায় জোড়া পায়ে লাফিয়ে লাফিয়ে। গ্রামের মাঠের কাছে, ঝোপ-জঙ্গলে, নদীর ধারে, শহরের চালের গুদামের কাছে দল বেঁধে থাকে। ঝোপালো গাছে, পুরনো বিল্ডিংয়ের ভেন্টিলেটরে বাসা করে মার্চ থেকে আগস্ট মাসে।

শারীরিক গঠন
-----------

এদের দেহের দৈর্ঘ্য প্রায় ১৫ সেন্টিমিটার, ওজন প্রায় ২০ গ্রাম। আলাদা করার সবচেয়ে সহজ উপায়টি হল এর মাথা ও মুকুটের দিকে লক্ষ্য করা। ছেলে ও মেয়ে পাখি উভয়ের রকম এবং মাথা, ঘাড় ও পুরো মুকুটের পালকের রঙ মরচে বাদামি বা চকলেট বাদামি।
পুরুষ-স্ত্রী চড়ুই দেখতে আলাদা। পুরুষের মাথা ধূসর ও নীল মেশানো, ঘাড় পিঠ ও পাখনা খয়েরি লাল বা পিঙ্গল। চোখের পেছন থেকে ঘাড় অবধি মোটা গাঢ় লালচে বাদামি বর্ণের। লেজ ও লেজের গোড়া ধূসর। স্ত্রী পাখির রঙ ওপরের দিকে ধূসর বাদামি, তার ওপরে কালচে বা পিঙ্গল দাগ, পেট সাদাটে। পুরুষ পাখিটি দেখতে বেশি সুন্দর এবং সে বেশি গান গায়। মাঝে মধ্যে পুরুষ বা স্ত্রী পাতি চড়ুইদের দুঃখভরা ভাব নিয়ে নিঃসঙ্গ বসে থাকতে দেখা যায়।

প্রজনন
------

এরা ৪ থেকে ৬টি ডিম পাড়ে। ছানা ফুটতে সময় লাগে প্রায় ১৩ দিন। ছানারা উড়তে শিখলে বড়দের সঙ্গে মাঠে খাবার খেতে যায়।
প্রজনন মৌসুমে পাতি চড়ুই খড়কুটো, কাঠি, শুকনো ঘাস, পালক দিয়ে মানুষের ঘরে বাসা বানায়। গ্রামের ঘরের টিনের চালের কোণে বাসা বাঁধে। শহরের ভেন্টিলেটর, মিটার, সিলিং, পাইপের ফাঁকফোকরে চড়ুইদের বাসা দেখা যায়। পাতি চড়ুইদের কবুতরের খোপে, বিচি কলার কাঁদির ভেতর ও খড়ের পালায় বাসা বাঁধতে দেখা যায়। বাসা তৈরি হলে পুরুষটি সুরেলা কণ্ঠে গান গায়। স্ত্রী চড়ুই পাখি ৩ থেকে ৪টি ডিম পাড়ে। বাচ্চা ফুটলে দু’জনেই তাদের লালন-পালন করে। গ্রামে তো ঝাঁকে ঝাঁকে ধান ক্ষেতে, ধান শুকানোর উঠানে ধান খেতে নামে। শহরের ইমরাতগুলোতে ওদের সেই আরামদায়ক ফাঁকফোকর থাকছে না। বাড়িওয়ালারা নতুন নতুন নকশায় ইমারত নির্মাণ করছে। চড়ুই থাকলে ডিসটেম্পার নষ্ট হয়ে যাবে, তাই এই নতুন ব্যবস্থা। বিশ্বের কোথাও চড়ুইদের অবস্থা আশংকাজনক নয়। পরিবর্তিত পরিবেশের সঙ্গে সঙ্গে তারা সহজেই মানিয়ে নিতে পারে। তারপরও প্রকৃতিতে এদের টিকিয়ে রাখতে প্রতিবছর ২০ মার্চ ২০১৪ পৃথিবীব্যাপী পালিত হয় বিশ্ব চড়ুই পাখি দিবস।

তথ্যসূত্র
---------

1. ↑  Summers-Smith 2005, পৃ. 17
**অন্তাও ডি’সুজা** (জন্ম: ১৭ জানুয়ারি, ১৯৩৯) তৎকালীন পর্তুগীজ ভারতের গোয়ার নাগোয়া এলাকায় জন্মগ্রহণকারী পাকিস্তানের সাবেক আন্তর্জাতিক ক্রিকেট তারকা। পাকিস্তান ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬২ সময়কালে পাকিস্তান ক্রিকেট দলের পক্ষে ছয় টেস্টে অংশগ্রহণের সুযোগ পেয়েছিলেন। চারজন খ্রিস্টান টেস্ট ক্রিকেটারের মধ্যে দ্বিতীয় হিসেবে টেস্টে অংশ নিয়েছেন। দলে তিনি মূলতঃ অল-রাউন্ডার ছিলেন। ডানহাতে মিডিয়াম পেস বোলার ছিলেন ও নিচেরসারির কার্যকরী ব্যাটসম্যান হিসেবে দায়িত্ব পালন করতেন। ঘরোয়া পর্যায়ের প্রথম-শ্রেণীর ক্রিকেটে পাকিস্তান ইন্টারন্যাশনাল এয়ারলাইন্স, করাচি ব্লুজ, করাচি ও পেশাওয়ারের প্রতিনিধিত্ব করেছেন অন্তাও ডি’সুজা।

প্রারম্ভিক জীবন
---------------

সেলসিটের নাগোয়ায় তার জন্ম ও সেখানেই শৈশবকাল অতিবাহিত করেন। ১৯৪৭ সালে দেশ বিভাজনের সময় ডি’সুজার বাবা পাকিস্তানের করাচিতে স্থানান্তরিত হন। সেখানকার সেন্ট প্যাট্রিক্স হাই স্কুলে অধ্যয়ন করেন। তার অন্য দুই ভাই - মার্শাল ও পল ডি’সুজা উভয়েই প্রথম-শ্রেণীর ক্রিকেটে অংশগ্রহণ করেছিলেন।

খেলোয়াড়ী জীবন
---------------

১৯৫২ সালে ইংল্যান্ড সফরের জন্য ডি’সুজা মনোনীত হন। ৫৩ গড় নিয়ে দলের শীর্ষস্থানীয় ব্যাটসম্যানরূপে আবির্ভূত হন। ছয় ইনিংসের মধ্যে পাঁচটিতেই তিনি অপরাজিত ছিলেন। সফরে দলের অন্যান্য বোলারদের ন্যায় এ সফরে তারও বোলিং তেমন কার্যকরী ছিল না। ঐ সিরিজে পাকিস্তান ৪-০ ব্যবধানে পরাজিত হয়েছিল।

কমপক্ষে দশ ইনিংসে অংশগ্রহণকারী দুইজন টেস্ট ক্রিকেটারের একজনরূপে ডি’সুজা তার ব্যক্তিগত সর্বোচ্চ রানের চেয়ে ব্যাটিং গড়ে শীর্ষস্থানে আরোহণ করেন। অন্যজন হচ্ছেন - ভারতীয় ক্রিকেট তারকা সদাশিব সিন্ধে।

ব্যক্তিগত জীবন
--------------

১৯৯৯ সালে স্ত্রী ও চার সন্তানকে নিয়ে কানাডার অন্টারিওতে অভিবাসিত হন অন্তাও ডি’সুজা।

তথ্যসূত্র
---------

1. ↑  Wisden। Engel, Matthew, সম্পাদক। *Wisden Cricketers' Almanack, 132nd edition* (1995 সংস্করণ)। London: John Wisden & Co Ltd। পৃষ্ঠা 1388।
2. ↑  Teams Antao D'Souza played for – CricketArchive. Retrieved 29 October 2012.
3. ↑  Dias, Jude (2011) Goan who Shone on the International Cricket Arena  ওয়েব্যাক মেশিনে আর্কাইভকৃত ২৩ জানুয়ারি ২০১৩ তারিখে – *Navhind Times* online. Published 17 April 2011. Retrieved 29 October 2012.
4. ↑  Frindall, Bill (২০০৯)। *Ask Bearders*। BBC Books। পৃষ্ঠা 91–92। আইএসবিএন 978-1-84607-880-4।

আরও দেখুন
---------

* সৌম্য সরকার
* মুদাসসর নজর
* ওয়ালিস ম্যাথিয়াস
* পাকিস্তান জাতীয় ক্রিকেট দল

বহিঃসংযোগ
---------

* ইএসপিএনক্রিকইনফোতে অন্তাও ডি’সুজা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অন্তাও ডি’সুজা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
গ্রিসের একটি বেতার কর্মশালাতে বিভিন্ন শব্দযন্ত্র
ডিজিটাল (সাংখ্যিক) উপায়ে সৃষ্ট গভীর, স্পন্দনশীল বিশেষ আবহধ্বনি
একটি মানবকণ্ঠ "ইয়া" বলছে, তার পরে ডিজিটাল (সাংখ্যিক) উপায়ে এই ধারণকৃত ধ্বনিটির সাথে বিশাল অনুরণনমূলক বিশেষ আবহধ্বনি যোগ করা হয়েছে।
একটি কালো দামা  পাখি গান গাইছে, তারপর ধারণকৃত গানটির মূল রূপটিকে ৫টি ভিন্ন কণ্ঠে একত্রে বাজানো হয়েছে, যা একটি বিশেষ আবহধ্বনি।
**বিশেষ আবহধ্বনি** বলতে কৃত্রিমভাবে সৃষ্ট, পুনরুৎপাদিত বা প্রবর্ধিত ধ্বনি বা ধ্বনিসমষ্টিকে বোঝায় যেগুলিকে মঞ্চনাটক, বেতার নাটক, টেলিভিশন, চলচ্চিত্র, চলমান চিত্র বা অ্যানিমেশন, ভিডিও খেলা, সঙ্গীত বা অন্য কোনও শিল্পকলা মাধ্যমে পরিবেশিত বা প্রদর্শিত ঘটনাগুলিকে আরও বাস্তব রূপ দিতে বা অন্য কোনও বিশেষ শৈল্পিক কারণে যোগ করা হয়। ঐতিহ্যগতভাবে বিশেষ আবহধ্বনিগুলি মঞ্চনাটকে খুবই গুরুত্বপূর্ণ। মঞ্চে পরিবেশিত নাটকে কাহিনীর প্রয়োজনে অনেক বিশেষ ধ্বনির প্রয়োজন হয়, যেগুলি বাস্তবে মঞ্চের পরিসরের তুলনায় অনেক বৃহৎ কোনও ক্ষেত্রে সৃষ্টি হতে হয়, কিংবা যেগুলি বাস্তবে সৃষ্টি করা খুবই বিপজ্জনক কিংবা অত্যন্ত ব্যয়বহুল। এগুলিকে তাই মঞ্চের পর্দার নেপথ্যে বিশেষ আবহধ্বনি হিসেবে বাস্তবায়িত করা হয়। যেমন মঞ্চে অভিনেতাদের পটভূমিতে ঘটমান কোনও যুদ্ধকে শিঙা, বন্দুকের গুলি ছোঁড়া, চিৎকার, ঘোড়ার খুরের শব্দ, তরবারির খাপ থেকে খোলা ও তরবারির সাথে তরবারি লেগে ঝনঝনানি, ইত্যাদি বিশেষ আবহধ্বনি দিয়ে ছদ্মরূপে পরিবেশন করা হতে পারে। এছাড়া কিছু বিপজ্জনক ঘটনার ধ্বনি যেমন বিস্ফোরণ, সংঘর্ষ, কাচ বা কাঠ ভেঙে পড়া, ইত্যাদিও মঞ্চের নেপথ্যে সৃষ্টি করতে হয়। মঞ্চে প্রদর্শিত ঘটনার সাথে সমন্বয় করে বিশেষ আবহধ্বনিগুলি সৃষ্টি করতে হয়। এজন্য পর্দার আড়ালে একজন শব্দ কৌশলী বা ধ্বনি কৌশলী কাজ করেন। বেতার, টেলিভিশন ও চলচ্চিত্র মাধ্যমে বিশেষ আবহধ্বনিগুলিকে আগে থেকে ধারণ করে রাখা হয় এবং এগুলিকে কাহিনী বা সৃষ্টিশীলতার স্বার্থে যোগ করা হয়। কথোপকথন বা আবহ সঙ্গীত থেকে এগুলি আলাদা। তবে কথোপকথন ও নেপথ্য সঙ্গীতের মূল ধারণকৃত রূপটিকে কোনও কৃত্রিম উপায়ে পরিবর্তন সাধন করা হলে (যেমন প্রতিধ্বনি, অনুরণন তথা রিভার্ব, ফ্ল্যাঞ্জিং, ইত্যাদি) সেটিকেও বিশেষ আবহধ্বনি হিসেবে গণ্য করা হয়।

ইংরেজিতে বিশেষ আবহধ্বনিকে **সাউন্ড ইফেক্ট** (Sound effect) বা **অডিও ইফেক্ট** (Audio effect) নামে ডাকা হয়ে থাকে।

তথ্যসূত্র
---------

1. ↑  "Definition of 'sound effect'"। *Collinsdictionary.com*। সংগ্রহের তারিখ ১০ আগস্ট ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কোজারা জাতীয় উদ্যান** ( সার্ব-ক্রোয়েশীয়: Национални парк Козара, *Nacionalni park Kozara*) বসনিয়া ও হার্জেগোভিনার একটি জাতীয় উদ্যান যা জোসিপ ব্রোজ টিটো দ্বারা ১৯৬৭ সালে একটি সুরক্ষিত জাতীয় বন হিসেবে ঘোষণা করা হয়েছিল। এটি বসনিয়া ও হার্জেগোভিনার রিপাবলিকা শ্রপস্কা সত্তায় উনা, সাভা, সানা এবং ভ্রবাস নদীর মাঝখানে অবস্থিত। এই ৩৩.৭৫ বর্গকিলোমিটার ঘন বন এবং পাহাড়ী তৃণভূমি 'গ্রিন বিউটি অফ ক্রাজিনা ' ডাকনামটি অর্জন করেছে।

**কোজারা ম্যারাথন**, যা কোজারা আল্ট্রা ট্রেইল নামেও পরিচিত, অত্যাশ্চর্য কোজারা ন্যাশনাল পার্কে অনুষ্ঠিত হয়, এটি পাকা এবং কম অভিজ্ঞ ট্রেইল রানারদের জন্য একটি রোমাঞ্চকর এবং চ্যালেঞ্জিং অভিজ্ঞতা প্রদান করে। পার্কটি কোজারা গ্র্যান্ড প্রিক্সের জন্যও জায়গা, একটি মাউন্টেন বাইক রেস যা পার্কের জঙ্গলের রাস্তায় অনুষ্ঠিত হয়। রেসটি ইউনিয়ন সাইক্লিস্ট ইন্টারন্যাশনাল ক্যালেন্ডারের অংশ। 

কোজারা একটি জনপ্রিয় শিকারেরও জায়গা, যেখানে পার্কের ১৮০ বর্গ কিলোমিটার এলাকা হরিণ, তিতির, শেয়াল, শুয়োর, খরগোশ এবং হাঁসের নিয়ন্ত্রিত শিকারের জন্য উন্মুক্ত।

পার্কের একটি ছোট অংশ প্রকৃতি প্রেমীদের জন্য মনোনীত করা হয়েছে। হাঁটা, হাইকিং, বাইক চালানো এবং ভেষজ বাছাই কোজারার অনেক ক্রিয়াকলাপের মধ্যে রয়েছে। 

দ্বিতীয় বিশ্বযুদ্ধের সময়ও কোজারা একটি প্রাক্তন যুদ্ধক্ষেত্র ছিল। বসনিয়ার রুক্ষ ভূখণ্ড সম্পর্কে পার্টিসিয়ানদের অন্তরঙ্গ জ্ঞান তাদের সদ্য দখল করা নাৎসি জার্মানদের উপর একটি সুবিধা দিয়েছে।

আরো দেখুন
---------

* বসনিয়া ও হার্জেগোভিনার পাহাড়ের তালিকা
* বসনিয়া ও হার্জেগোভিনার জাতীয় উদ্যানের তালিকা

তথ্যসূত্র
---------

1. ↑  Kozara *Protected Planet*
2. ↑  "Sluzbene stranice Nacionalni park Kozara"। ৬ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Linkon, FD। "(ইংরেজি) Kozara National Park: Blend of Deep Green Forestry"। *Tourola.eu*। সংগ্রহের তারিখ ২৪ জুলাই ২০২৩।
4. ↑  "ТОРС"। *www.tors.rs.sr* (ইংরেজি ভাষায়)। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০২২।

বহিঃসংযোগ
---------

* www.npkozara.com

টেমপ্লেট:Protected areas of Bosnia and Herzegovina
বাংলাদেশে বিচার ব্যবস্থার সর্বনিম্ন স্তর হচ্ছে গ্রাম আদালত। গ্রামাঞ্চলের কিছু কিছু মামলার নিষ্পত্তি এবং তৎসর্ম্পকীয় বিষয়াবলীর বিচার সহজলভ্য করার উদ্দেশো গ্রাম আদালত অধ্যাদেশ, ১৯৭৬ এর আওয়তায় গঠিত একটি স্থানীয় মীমাংসামুলক তথা সালিশি আদালত।

গ্রাম আদালত গঠন
---------------

গ্রাম আদালত আইন, ২০০৬ আইনের ধারা ৫ অনুযায়ী একজন ইউনিয়ন পরিষদ চেয়ারম্যান এবং উভয়পক্ষ কর্তৃক মনোনীত দুইজন করিয়া মোট পাঁচজন সদস্য লইয়া গ্রাম আদালত গঠিত হয়। তবে প্রত্যেক পক্ষ কর্তৃক মনোনীত দুইজন সদস্যের মধ্যে একজন সদস্যকে সংশ্লিষ্ট ইউনিয়ন পরিষদের সদস্য হইতে হয়।

এখতিয়ার
--------

গ্রাম আদালত ‘গ্রাম আদালত আইন, ২০০৬’ এর তফসিলের প্রথম অংশে বর্ণিত ফৌজদারী অপরাধসমূহের ক্ষেত্রে কোন ব্যক্তিকে কেবলমাত্র অনধিক ২৫০০০/ (পঁচিশ হাজার) টাকা ক্ষতিপূরণ প্রদানের আদেশ প্রদান করিতে পারে৷

যে সকল অভিযোগের বিচার গ্রাম আদালতে হয় না
-----------------------------------------

ফৌজদারি মামলার ক্ষেত্রে: অভিযুক্ত ব্যক্তি যদি পূর্বে অন্য কোন আদালত কর্তৃক কোন আদালত গ্রাহ্য অপরাধে দোষী সাব্যস্ত হয়ে থাকে। ও দেওয়ানি মামলার ক্ষেত্রে: ক) যখন কোন অপ্রাপ্ত বয়স্কের স্বার্থ জড়িত থাকে, খ) বিবাদের পক্ষগণের মধ্যে বিদ্যমান কলহের ব্যাপারে কোন সালিশের ব্যবস্থা (সালিশি চুক্তি) করা হয়ে থাকলে, গ) মামলায় সরকার বা স্থানীয় কর্তৃপক্ষ বা কার্যরত কোন সরকারি কর্মচারী হয়ে থাকলে এবং ঘ) কোন অপ্রকৃতিস্থ ব্যক্তির বিরুদ্ধে গ্রাম আদালতে কোন মামলা দায়ের করা যায় না।

তথ্যসূত্র
---------

1. ↑  "গ্রাম আদালত কি-রাজারহাট ইউনিয়ন"। ১৬ মে ২০১৯ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।
2. ↑
**সওগাত** ছিল একটি সচিত্র মাসিক পত্রিকা। এই পত্রিকা বাংলার মুসলিমদের সাংবাদিকতায় পথিকৃতের ভূমিকা পালন করেছে।

প্রতিষ্ঠা
---------

১৯১৮ সালের নভেম্বর/ডিসেম্বরে (১৩২৫ বঙ্গাব্দ, অগ্রহায়ণে) মোহাম্মদ নাসিরউদ্দীনের সম্পাদনায় কলকাতা থেকে সওগাত প্রথম প্রকাশিত হয়। ১৯২১ সালের মার্চ-এপ্রিল (১৩২৭ বঙ্গাব্দ) পর্যন্ত পত্রিকা চালু ছিল। এরপর ১৯২৬ সালে (১৩৩৩ বঙ্গাব্দ) সওগাত-নবপর্যায় নামে পুনরায় প্রকাশ হয়। ১৯৩০ সাল (১৩৩৭ বঙ্গাব্দ) পর্যন্ত পত্রিকা নিয়মিতভাবে প্রকাশিত হয়েছিল। ১৯৫০ এর পর থেকে তিন বছর পত্রিকার কোনো সংখ্যা প্রকাশিত হয় নি। এরপর ১৯৫২-এর নভেম্বর/ডিসেম্বর (অগ্রহায়ণ ১৩৫৯ বঙ্গাব্দ, অগ্রহায়ণে) থেকে ঢাকা থেকে পত্রিকা প্রকাশিত হতে থাকে।

লক্ষ্য ও উদ্দেশ্য
-----------------

সওগাত পত্রিকা যে ট্রেডল মেশিনে ছাপা হতো তার ফটো। ঢাকা: মে ২০১৭।
ন্যায়বিচার ও সাম্প্রদায়িক সম্প্রীতির বোধ সম্পন্ন পত্রিকার লক্ষ্য নিয়ে সওগাত প্রকাশিত হয়েছিল। সম্পাদক মোহাম্মদ নাসিরউদ্দীন এই উদ্দেশ্যে প্রথম সংখ্যায় সাতটি নীতি ঘোষণা করেছিলেন।

সওগাত নারীশিক্ষার পক্ষে ছিল। পত্রিকায় নারীশিক্ষা বিষয়ক প্রবন্ধ ছাপানো হত। নারী লেখকদের নিয়ে "মহিলা সংখ্যা" নামে ছয়টি বিশেষ সংখ্যা প্রকাশিত হয়েছিল।

লেখকবৃন্দ
---------

সওগাতে অনেক খ্যাতনামা লেখকরা লেখালেখি করেছেন। কাজী নজরুল ইসলাম করাচিতে সৈনিক হিসেবে কর্মরত থাকার সময় সওগাতে প্রথম লেখা হিসেবে *বাউন্ডুলের আত্মকাহিনী* নামে ছোটগল্প পাঠিয়েছিলেন যা ১৩২৬ বঙ্গাব্দের জ্যৈষ্ঠ সংখ্যায় প্রকাশ হয়েছিল। তাঁর লেখা মৃত্যুক্ষুধা উপন্যাস সওগাতে ধারাবাহিকভাবে প্রকাশিত হয়েছিল। এছাড়াও তাঁর ছোটগল্প, প্রবন্ধ, কবিতা, গান, গজলও এতে প্রকাশিত হয়।

অন্যান্য লেখকদের মধ্যে ছিলেন রবীন্দ্রনাথ ঠাকুর, বেগম রোকেয়া, কাজী আবদুল ওদুদ, আবুল কালাম শামসুদ্দীন, আবুল মনসুর আহমদ, আবুল ফজল, অবনীন্দ্রনাথ ঠাকুর, সত্যেন্দ্রনাথ ঠাকুর প্রমুখ।[]

তথ্যসূত্র
---------

1. 1 2  সওগাত, বাংলাপিডিয়া
**গাজী শাহাবুদ্দিন আহমেদ** (১৯৩৯ - ৯ জুন ২০১৭)) একজন বাংলাদেশী সাংবাদিক ছিলেন  । তিনি ছিলেন সচিত্র সন্ধানির প্রতিষ্ঠাতা ও সম্পাদক।

শৈশব ও পড়ালেখা
---------------

আহমেদ ছিলেন জমিদার ফজল গাজীর বংশধর, ভাওয়াল স্টেট (বর্তমানে এই পরিবারের নামানুসারে গাজীপুর নামকরণ করা হয় )বাংলার বারো-ভূঁইয়ের একজন  । তিনি ছিলেন পুলিশ সুপার গাজী শামসুদ্দিন আহমেদ এবং একজন সমাজ সেবক গাজী রাফিয়া খাতুনের ১১ সন্তানের বড় ছেলে  । ঢাকার নটর ডেম কলেজ এ অধ্যয়নকালে তিনি ১৯৫৬ সালে ১৭ বছর বয়সে সচিত্র সন্ধানী প্রকাশ ও সম্পাদনা করেন  ।এটি ১৯৯৬সাল পর্যন্ত চলছিল। জাহানারা ইমাম এর যুদ্ধকালীন জার্নাল, একাত্তুরের দিনগুলো সহ উল্লেখযোগ্য রচনা প্রকাশ করেছিল  ।

কর্মজীবন
--------

তিনি সন্ধানী প্রকাশনী এর প্রধান ছিলেন।

ব্যক্তিগত জীবন
--------------

আহমেদ ১৯৬৪ সালে বিথির সাথে বিবাহবন্ধনে আবদ্ধ হন  । তাদের এক পুত্র, শুভ্র এবং এক মেয়ে, শারমিন।

তথ্যসূত্র
---------

1. ↑  "PM mourns death of Sandhani Editor Gazi Shahabuddin" (ইংরেজি ভাষায়)। Bangladesh Sangbad Sangstha। ২০১৭-০৬-১০। সংগ্রহের তারিখ ২০১৭-১১-২৬। [*স্থায়ীভাবে অকার্যকর সংযোগ*]
2. 1 2 3 4 5  Ahmed, Gazi Nafis (২০১৭-০৮-০১)। "Gazi Shahabuddin Ahmed obituary"। *The Guardian* (ইংরেজি ভাষায়)। আইএসএসএন 0261-3077। সংগ্রহের তারিখ ২০১৭-১১-২৬।
3. 1 2  "Remembering Gazi Shahabuddin Ahmed"। *The Daily Star* (ইংরেজি ভাষায়)। ২০১৭-০৮-০৬। সংগ্রহের তারিখ ২০১৭-১১-২৬।
4. ↑  "Now defunct Sandhani Editor Gazi Shahabuddin passes away"। *The Independent*। Dhaka। সংগ্রহের তারিখ ২০১৭-১১-২৬।
এই নিবন্ধটি পুরুষ দল সম্পর্কে। মহিলা দলের জন্য মেলবোর্ন রেনিগেডস (ডাব্লিউবিবিএল) দেখুন।

দি **মেলবোর্ন রেনেগেডস** একটি অস্ট্রেলিয়াে রাজ্যে  ভিক্টোরিয়াভিত্তিক অস্ট্রেলিয়ান পেশাদার পুরুষ টুয়েন্টি২০ ফ্র্যাঞ্চাইজি ক্রিকেটদল । তারা অস্ট্রেলিয়ান টুয়েন্টি২০ ক্রিকেট প্রতিযোগিতা, বিগ ব্যাশ লীগে অংশ নিয়েছে। তারা অন্যতম সফল দল। দলটির প্রশিক্ষক মাইকেল ক্লিনগার এবং অ্যারন ফিঞ্চ এর নেতৃত্বে রয়েছেন। তারা মার্ভেল স্টেডিয়ামে মেলবোর্ন স্টার্সের প্রতিদ্বন্দ্বী ছিল, মেলবোর্ন স্টার্সকে পরাজিত করার পরে বিবিএল০৮-তে মেলবোর্ন রেনেগেডস তাদের প্রথম শিরোপা জিতেছিল। যাইহোক,ভক্তদের পক্ষ থেকে ২য় বিভাগে সরিয়ে ডাক দেওয়ার জন্য দলের জন্য ফলাফল নাটকীয়ভাবে বাদ যায় ।
শুরু থেকে আজ অবধি রিনিগেডসের কিছু গুরুত্বপূর্ণ খেলোয়াড় হচ্ছেন অ্যারন ফিঞ্চ, স্যাম হার্পার, ক্যামেরন হোয়াইট, বিউ ওয়েস্টার, টম কুপার, বেন রোহার, মোহাম্মদ নবী, ডোয়াইন ব্রাভো, ক্যামেরন বয়েস, কেন রিচার্ডসন এবং নাথান রিমিংটন

খেলোয়াড়
---------

প্রশাসন এবং সহায়তা কর্মীরা
---------------------------

ইতিহাস
------

প্রতিদ্বন্দ্বিতা
----------------

ক্যাপ্টেনদের তালিকা
-------------------

আরোও দেখুন
----------

তথ্যসূত্র
---------

1. ↑  "Greatest ever BBL teams"। *theroar.com.au/* (ইংরেজি ভাষায়)। সংগ্রহের তারিখ ২০২০-০৫-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]

বহিঃসংযোগ
---------
**দিবর দিঘী** বা **দিবরের দীঘি** নওগাঁ জেলা পত্নীতলা উপজেলার দিবর ইউনিয়নের নওগাঁ-সাপাহার রাস্তার উত্তর পার্শ্বে ২কি:মি: দূরে অবস্থিত একটি প্রাচীন ঐতিহাসিক দীঘি। দিঘীটির জলাশয়ের প্রায় ৬০ বিঘা বা ১৯ একর বা ০.০৮ বর্গকিমিঃ জমির উপরে অবস্থিত

ইতিহাস
------

এই দীঘিটি পাল সাম্রাজ্যের সময় খনন করা হয়। কৈবর্ত রাজা দিব্য বা দিব্যক পাল রাজা দ্বিতীয় মহীপালকে পরাজিত করে পাল সিংহাসনে আরোহন করেন। এই দীঘিটি তার স্মৃতি বহন করে।

দীঘিটির মাঝে একটি স্তম্ভ আছে। তবে স্তম্ভ নির্মাণের সঠিক ইতিহাস জানা যায় না। তবে প্রত্নতত্ত্ববিদ স্যার আলেকজান্ডার কনিংহামের মতে, মৌর্যদের পতনের পরে এ ধরনের কোনো পাথরের তৈরি কোন কাজ বাংলার অঞ্চলে আর করা হয়নি। সেই ভিত্তিতে প্রত্নতত্ত্ববিদ আবুল কালাম জাকারিয়ার মতে, দিঘীর স্তম্ভটি খ্রিস্টপূর্ব তৃতীয় শতকে নির্মিত হতে পারে।

কথিত আছে, দিবর দীঘি এক রাতের মধ্যেই খনন করা হয়।

বর্ণনা
------

দিবর দীঘি পত্নীতলা উপজেলার ঐতিহ্যবাহী দীঘি। এ দিঘী স্থানীয় জনগনের কাছে কর্মকারের জলাশয়ের নামে পরিচিত। দিঘীটির জলাশয়ের আয়তন প্রায় ৬০ বিঘা জমির উপরে অবস্থিত। দিবর দিঘীর মধ্যে স্থানে অবস্থিত দিব্যক জয়স্থম্ভ। দিবর দিঘীর মধ্যে অবস্থিত আটকোণ বিশিষ্ট গ্রানাইট পাথরের এতবড় স্থম্ভ বাংলাদেশে বিরল। এই স্থম্ভের উচ্চতা ৩১ ফুট আট ইঞ্চি। পরিদর্শনের সময়ে মাপ অনুযায়ী পানি নিচের অংশ ৬ ফুট ৩ ইঞ্চি এবং পানির উপরের অংশ ২৫ ফুট ৫ ইঞ্চি। এর ব্যাস ১০ ফুট ৪ ইঞ্চি ; প্রতিটি কোণের পরিধি ১ ফুট ৩.৫ ইঞ্চি। এই স্থম্ভের কোন লিপি নেই। স্থম্ভের উপরিভাগ খাঁজ কাটা অলঙ্করণ দ্বারা সুশোভিত।

তফসিল: দিবর মৌজা, খতিয়ান নং-০১, দাগ নং-হাল ২৩১৪, জমির পরিমান: দিঘীর পাড় সহ ১৯.২৪ একর।

আরও দেখুন
---------

* দিবর স্তম্ভ
* কৈবর্ত বিদ্রোহ

তথ্যসূত্র
---------

1. 1 2 3 4 5 6 7  "নওগাঁয় এক রাতে তৈরি ঐতিহাসিক দিবর দীঘি"। *বাংলাদেশ প্রতিদিন*। ২২ জানুয়ারি ২০১৯। সংগ্রহের তারিখ ২০২০-০৬-২০।
2. ↑  "ঐতিহাসিক দিবর দিঘি"। *patnitala.naogaon.gov.bd*। ১১ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৮ জুন ২০২০।
3. ↑  বিদ্যালঙ্কার, শশিভূষণ (১৯৩৯)। *জীবনীকোষ-ভারতীয় ঐতিহাসিক*। চতুর্থ খণ্ড। দেবব্রত চক্রবর্তী – উইকিসংকলন-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  [স্ক্যান উইকসংকলন সংযোগ]
**ভূবন চন্দ** (নেপালি: भुवन चन्द; জন্ম: জুন ১৯৪৯ ) নেপালি অভিনেত্রী। তিনি ১৯৬৪ সালে নির্মিত প্রথম নেপালি বৈশিষ্ট্যযুক্ত চলচ্চিত্র আমা-তে অভিনয়ের জন্য পরিচিত।  যা ছিল নেপালে নির্মিত প্রথম বৈশিষ্ট্যযুক্ত চলচ্চিত্র। নেপাল সরকার প্রযোজিত এই চলচ্চিত্রে, চন্দ প্রথম অভিনেত্রী হিসাবে পরিচিত।  তাঁর অন্যান্য চলচ্চিত্রের মধ্যে *হিজো, আজা, ভোলি* (*১৯৬৭*), *মানকো বান্ধ* (১৯৭৩), *সিন্দুর* (১৯৮০), *জীবন রেখা*, *কে ঘর কে ডেরা* (১৯৮৭), *পাচিস বসন্ত* (১৯৮৮) এবং *শান্তিদীপ* (১৯৮৯) অন্তর্ভুক্ত।

চন্দ জাতীয় নাচ’ঘরের অন্যতম প্রধান মুখ, নেপালের আইকনিক জাতীয় থিয়েটার।  তিনি চলচ্চিত্র উন্নয়ন বোর্ডের ১৯তম বার্ষিকী উদ্‌যাপন অনুষ্ঠানে "এক্সট্রার্ডারিনারি সার্ভিস অ্যাওয়ার্ড (অভিনেত্রী), ২০১৯" পেয়েছেন।

ব্যক্তিগত জীবন
--------------

তিনি নেপালের কাঠমান্ডুর কুসলেচৌরে জন্মগ্রহণ করেছিলেন। তিনি ম্যাট্রিক, আইএ এবং কত্থক নৃত্যে স্নাতক ডিপ্লোমা করেছেন।[*স্পষ্টকরণ প্রয়োজন*] তিনি মরহুম পদ্ম বাহাদুর থাপার নাতনী এবং গুজেশ্বরী থাপা ও মরহুম ভৈরব বাহাদুর থাপার কন্যা। ১৯৭৬ সালে তিনি হরিশ চন্দের সাথে বিবাহ বন্ধনে আবদ্ধ হন।

তথ্যসূত্র
---------

1. 1 2  "Nepal Who's who"। Research Centre for Communication and Development। জুলাই ১, ১৯৯৭ – Google Books-এর মাধ্যমে।
2. ↑  "History of Cinema in Nepal | Film Development Board"। *www.film.gov.np*। ১৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
3. ↑  "प्रथम नायिका भुवन चन्द 'साइनो' लिएर फर्किँदै"। *प्रथम नायिका भुवन चन्द 'साइनो' लिएर फर्किँदै*।
4. ↑  नागरिक। "'साइनो' गाँस्दै भुवन चन्द"। *Nagarik News*।
5. ↑  "Rastriya Nachghar and its discontents"। *kathmandupost.ekantipur.com*। ২০১৯-০৭-০১ তারিখে মূল থেকে আর্কাইভ করা। সংগ্রহের তারিখ ২০২০-১১-৩০।
6. ↑  "भुवन र शिवलाई 'विशिष्ट योगदान सम्मान'"। *www.filmykhabar.com*।

বহিঃসংযোগ
---------

* ইন্টারনেট মুভি ডেটাবেজে ভুবন চন্দ (ইংরেজি)
**ভারতীয় জাতীয় কংগ্রেস (শেখ হাসান)** ছিল গোয়ার রাজনীতিবিদদের একটি দল যারা যা ১৭ আগস্ট, ২০০২-এ বিরোধী দল ভারতীয় জাতীয় কংগ্রেস থেকে বিচ্ছিন্ন হয়েছিল।

এই দলের নেতৃত্বে ছিলেন গোয়া বিধানসভার প্রাক্তন স্পিকার হাজি শেখ হাসান হারুন। বিভক্তিতে যোগ দেন বিধানসভার পাঁচ সদস্য। নতুন দলটি তৎকালীন ভারতীয় জনতা পার্টি (বিজেপি)- গোয়া পিপলস কংগ্রেস সরকারকে সমর্থন ঘোষণা করেছিল। যাইহোক, চারজন বিধায়ক দ্রুত শেখ হাসানকে ত্যাগ করেন এবং বিজেপিতে যোগ দেন, তৎকালীন ক্ষমতাসীন জোটের প্রভাবশালী অংশীদার, যেটি মূলত কংগ্রেস এবং অন্যান্য রাজনৈতিক দলগুলিকে বিভক্ত করে গোয়াতে ক্ষমতায় এসেছিল।

২০০২ সালের অক্টোবরে কংগ্রেস (শেখ হাসান) গোয়া সরকারের অন্তর্ভুক্ত হয়। শেখ হাসানকে শিল্প ও হস্তশিল্প মন্ত্রী নিযুক্ত করা হয়েছিল এবং তার দলীয় সহকর্মী প্রকাশ ভেলিপকে অন্যান্য পোর্টফোলিওগুলির মধ্যে সহযোগিতা, সরকারী ভাষা মন্ত্রী নিযুক্ত করা হয়েছিল।

২০০২ সালের রাজ্য নির্বাচনে শেখ হাসান হারুন বিজেপি প্রার্থী হিসাবে দাঁড়িয়েছিলেন, এবং হেরেছিলেন। পরবর্তীতে, কুরচোরেম- এ মুসলিম বিরোধী সাম্প্রদায়িক দাঙ্গার পর, শেখ হাসান ২০০৬ সালের গোড়ার দিকে বিজেপি থেকে দূরে সরে যান যা এই সময়ের মধ্যে ক্ষমতার বাইরে ছিল এবং কুরচোরেম সহিংসতাকে এটি করার কারণ হিসাবে উল্লেখ করেছিলেন। কংগ্রেস (এসএইচ) এর বর্তমান অবস্থা অস্পষ্ট।

আরো দেখুন
---------

* ভারতীয় জাতীয় কংগ্রেসের বিচ্ছিন্ন দল
রোসমাহ মনসুর
**রোসমাহ মনসুর** হলেন মালয়েশিয়ার প্রাক্তন প্রধানমন্ত্রী নাজিব রাজাকর স্ত্রী । তার স্বামীর মতো, তিনি ও 1মালেশিয়া ডেভেলপমেন্ট বারহাদ স্ক্যান্ডাল (1এমডিবি) সঙ্গে জড়িত হন। 2022 সেপ্টেম্বর 1 তারিখে, একটি শিক্ষা প্রকল্পে দুর্নীতির দায়িত্বে তিনি দোষী বলে প্রতিষ্ঠান করা হয়, ৩০৩ মিলিয়ন ডলারের জরিমানা দেওয়া হয় এবং দশ বছরের কারাদণ্ডে সজায় করা হয়।

বলা হয়, রোসমা অবশেষে একজন কম্পালশন শপার হয়ে গিয়েছিলেন। ২০১২ সালে, তার দাবি হয়েছে যে, সিডনির একটি বুটিকে এসে A$100,000 (RM325,000) খরচ করেন তারা। মালয়েশিয়ান অ্যান্টি-করাপ্শন কমিশন (MACC) এই আপত্তি গবেষণা করার জন্য আহ্বান করা হয়েছিল। ২০১৪ সালে, হাওয়াইর হনোলুলুতে চ্যানেল স্টোরে তার ক্রয়ের মোট মূল্য $130,625। বলা হয়েছে যে, রোসমা ও নাজিব মালদ্বীপ বিক্রেতা থেকে সাধারণ বাণিজ্যিক সামগ্রী ক্রয়ের জন্য 1এমডিবি টাকা অধিক মাত্রা খরচ করেছেন, যার বৃহত্তর অংশ লাক্জারি মালদ্বীপ থেকে ক্রয়ে চলেছে।

তথ্যসূত্র
---------

1. ↑  "Rosmah gets 10 years' jail, RM970m fine for corruption"। *Malaysiakini*। ২০২২-০৯-০১।
2. ↑  Latiff, Rozanna (২০২২-০৯-০১)। "Malaysia's former first lady Rosmah sentenced to 10 years in jail for graft"। *Reuters* (ইংরেজি ভাষায়)।
3. ↑  "Rosmah's 'shopping spree' hits Aussie paper"। *Malaysiakini*। ২০১২-০১-২১।
4. ↑  "'First Lady of Shopping' reported to MACC"। *Malaysiakini*। ২০১২-০১-২৬।
5. 1 2  "Malaysian PM Najib 'Spent Millions' on Luxury Goods: Report"। *Time* (ইংরেজি ভাষায়)। ২০১৬-০৩-৩১।
6. ↑  Wright, Tom; Hope, Bradley (২০১৬-০৩-৩১)। "1MDB Probe Shows Malaysian Leader Najib Spent Millions on Luxury Goods"। *Wall Street Journal* (ইংরেজি ভাষায়)। আইএসএসএন 0099-9660।
**সাহিল** (আরবি: ساحل‎‎, অর্থাৎ "উপকূল") বা **সাহেল** (ইংরেজি: Sahel) আফ্রিকা মহাদেশের একটি বাস্তু-জলবায়ু ও জৈব-ভৌগোলিক রাজ্য, যা উত্তরে সাহারা মরুভূমি এবং দক্ষিণে সুদানীয় সাভানা তৃণভূমি দ্বারা সীমায়িত। এটি ঐ দুই অঞ্চলের মধ্যবর্তী একটি বাস্তুগত পরিবর্তনশীল অঞ্চল (Ecotone) হিসেবে কাজ করে। এটি উত্তর আফ্রিকার দক্ষিণ-মধ্য অক্ষাংশগুলি ধরে পশ্চিমে আটলান্টিক মহাসাগরের উপকূল থেকে পূর্বে লোহিত সাগর পর্যন্ত বিস্তৃত। পশ্চিম থেকে পূর্বে সেনেগালের উত্তরভাগ, মোরিতানিয়ার দক্ষিণভাগ, মালির মধ্যভাগ, বুর্কিনা ফাসোর উত্তরভাগ, আলজেরিয়া ও নাইজারের দক্ষিণ প্রান্তসীমা, নাইজেরিয়া, ক্যামেরুন ও মধ্য আফ্রিকা প্রজাতন্ত্রের উত্তর প্রান্তসীমা, চাদের মধ্যভাগ, সুদানের মধ্য ও দক্ষিণভাগ, দক্ষিণ সুদানের উত্তর প্রান্তসীমা, এবং ইরিত্রিয়া ও ইথিওপিয়ার উত্তর প্রান্তসীমা এই সাহিল অঞ্চলের মধ্যে পড়েছে।

সাহিলের জলবায়ু অর্ধ-ঊষর; এখানে বছরে ৪ থেকে ৮ ইঞ্চি বৃষ্টিপাত হয়; মূলত জুন থেকে সেপ্টেম্বর মাসে বৃষ্টি পড়ে। 

সাহিল অঞ্চলে হালকা সাভানা তৃণভূমি ও ঝোপঝাড় দেখতে পাওয়া যায়। বেশির ভাগ এলাকাতে যাযাবর পশুচারণ এবং চিনাবাদাম ও যবের সীমিত চাষ সম্ভব। ১৯৬০-এর দশকের শেষ দিকে এবং ১৯৮০-র দশকের শুরুর দিকে দীর্ঘায়িত খরার কারণে, এবং জনসংখ্যা ও পশুর সংখ্যাবৃদ্ধির কারণে সাহিল অঞ্চলে মরুভবনের হার দ্রুততর হয়েছে। মাটি আর্দ্রতা হারাচ্ছে এবং সাহারা মরুভূমি ধীরে ধীরে অঞ্চলটিকে গ্রাস করছে, ফলে বর্তমানে সাহিলের বেশির ভাগ এলাকায় দুর্ভিক্ষ একটি নিয়মিত ঘটনা।

ঐতিহাসিকভাবে সাহিলের পশ্চিম অংশটি "বিলাদ আস-সুদান" (بلاد السودان) অর্থাৎ সুদান অঞ্চল নামে পরিচিত ছিল, যেটি সাহারা ও পশ্চিম আফ্রিকার উপকূলীয় এলাকাগুলির মোটামুটি মাঝামাঝি স্থানে অবস্থিত ছিল।

তথ্যসূত্র
---------

1. ↑  "Sahel: $1.6 billion appeal to address widespread humanitarian crisis"। United Nations Office for the Coordination of Humanitarian Affairs। ৩১ জানুয়ারি ২০১৩। ২৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পাকুটিয়া জমিদার বাড়ী**  টাঙ্গাইল জেলার  নাগরপুর উপজেলায় অবস্থিত একটি জমিদার বাড়ী।

ইতিহাস
------

ইংরেজ আমলের শেষ দিকে এবং পাকিস্তান আমলের দীর্ঘ সময় পর্যন্ত তৎকালীন ব্রিটিশ রাজাধানী কলকাতার সাথে মেইল স্টিমারসহ মাল এবং যাত্রীবাহী স্টিমার সার্ভিস চালু ছিল। একপর্যায়ে নাগরপুরের সাথে কলকাতার একটি বাণিজ্যিক এবং সাংস্কৃতিক সম্পর্ক গড়ে উঠে। পরবর্তীতে পশ্চিম বঙ্গ কলকাতা থেকে আসেন রামকৃষ্ণ সাহা মন্ডল (ধনাঢ্য ব্যক্তি)।ঊনবিংশ শতাব্দীর শুরুতে তিনি পাকুটিয়ায় জমিদারী শুরু করেন। প্রায় ১৫ একর এলাকা জুড়ে একই নকশার পর পর তিনটি প্যালেস বা অট্টালিকা নির্মাণ করা হয় (১৯১৫)। তখন জমিদার বাড়িটি তিন মহলা বা তিন তরফ নামে পরিচিত ছিল। এবং এই স্থান এর জমিদাররা তাদের প্রজাদের তাদের জিমিদার বাড়ির সামনা দিয়ে জুতা পায়ে বা ছাতা মাথাই দিয়ে যাইতে দিতো না।

কারুকার্য
---------

প্রতিটি বাড়ীর মাঝ বরাবর মুকুট হিসাবে লতা ও ফুলের অলংকরণে কারুকার্য মন্ডিত পূর্ণাঙ্গ দুই সুন্দরী নারী মূর্তি রয়েছে। এবং প্রতিটি মহলের রয়েছে নিজস্ব সৌন্দর্য। রেলিং টপ বা কার্নিশের উপর রয়েছে বিভিন্ন ভঙ্গিতে দাঁড়িয়ে থাকা অসংখ্য সুন্দর সুন্দর ছোট আকৃতির নারী মূর্তি। এই অট্টালিকা গুলো পাশ্চাত্য শিল্প সংস্কৃতির এক অনন্য সৃষ্টি, যার লতাপাতার চমৎকার কারুকাজ গুলো মুগ্ধ করার মতো। এছাড়া পূজা মন্ডপের শিল্পিত কারুকাজ শতবছর পর এখনও পর্যটককে মুগ্ধ করে।

অন্যান্য স্থাপনা
----------------

তিনটি নাট মন্দির যা তিনটি বাড়ীর সামনে অবস্থিত। দ্বিতল বিশিষ্ট নাচঘরটি মাঠের মাঝখানে রয়েছে। উপেন্দ্র সরোবর নামে বিশাল একটি আট ঘাটলা পুকুর রয়েছে।

বর্তমান অবস্থা
--------------

এ সম্পদ অধিগ্রহণের পর এখানে গড়ে তোলা হয় বিসিআরজি ডিগ্রী কলেজ (১৯৬৭)। যা পাকুটিয়া বিসিআরজি ডিগ্রী কলেজ নামে অত্র নাগরপুরে সুপরিচিত।

অবস্থান
-------

টাংগাইল সদর থেকে ৩৫কিমি. দক্ষিণে নাগরপুর উপজেলার লৌহজং নদীর তীরে পাকুটিয়া জমিদার বাড়ী অবস্থিত।

আরও দেখুন
---------

* উপেন্দ্র সরোবর
* নাগরপুর চৌধুরীবাড়ী

তথ্যসূত্র
---------

বহিঃসংযোগ
---------
**হাফিজ** মুহাম্মাদ **ইব্রাহিম**, যাকে হাফিজ মোহাম্মদ ইব্রাহিম (১৮৮৯-১৯৬৮) বানানেও ডাকা হয়েছিলো। তিনি ভারতীয় জাতীয় কংগ্রেসের নেতা ছিলেন। তিনি ১৯৬৫ সালে ভারতের পাঞ্জাবের গভর্নর ছিলেন। ইব্রাহিম ১৯৫৮ থেকে ১৯৬২ সাল পর্যন্ত রাজ্যসভার সদস্য ছিলেন এবং কেন্দ্রীয় বিদ্যুৎ ও সেচ মন্ত্রীর দায়িত্ব পালন করেছিলেন। তিনি ১৯৬১ থেকে ১৯৬৩ সাল পর্যন্ত রাজ্যসভার নেতা ছিলেন।

ব্যক্তিগত ও শিক্ষা জীবন
-----------------------

১৮৮৮ সালে নাগিনার মহল্লা আজি সরাইয়ে জন্মগ্রহণ করা, হাফিজ ইব্রাহিম রাজকিয়া দীক্ষা বিদ্যালয়ে শিক্ষিত হন এবং উচ্চ শিক্ষার জন্য আলীগড় মুসলিম বিশ্ববিদ্যালয়ে ভর্তি হন।

কর্মজীবন
--------

ইব্রাহীম ছাত্র নেতাও ছিলেন এবং এএমইউতে ইউনিয়ন সেক্রেটারি নির্বাচিত হন। ১৯১৯ সালে তিনি স্বাধীনতা আন্দোলনে যোগ দেন।

কংগ্রেসে যোগদানের পরে তিনি নাগপুর সম্মেলনে প্রতিনিধি ছিলেন। পরে ১৯৪২ সালের আন্দোলনের সময় তাকে গ্রেপ্তার করে ফতেহগড় কারাগারে প্রেরণ করা হয়।

স্বাধীনতার পরে। ইব্রাহিম রাজ্যসভার সদস্য ছিলেন এবং ১৯৫৮ সালে নেহেরুর মন্ত্রীতে মন্ত্রিপরিষদের মন্ত্রী হন। তিনি সেচ, ওয়াকফ, পিডাব্লুডি, খাদ্য এবং নাগরিক সরবরাহ হিসাবে গুরুত্বপূর্ণ পোর্টফোলিওগুলি ধারণ করেছিলেন। এই সময়ে তিনি ওয়াক্ফ আইন গঠনে সহায়ক ভূমিকা পালন করেছিলেন।

পরে তিনি ভারত ও পাকিস্তানের মধ্যে সিন্ধু নদীর বিরোধে গুরুত্বপূর্ণ ভূমিকা পালন করেছিলেন। রুরকি ইঞ্জিনিয়ারিং কলেজের কাছে বিশ্ববিদ্যালয়ের অবস্থান অনুসারে তিনিও ছিলেন। তিনি লখনউতে মুসলিম সাংসদ ও বিধায়কদের একটি সম্মেলনেরও আয়োজন করেছিলেন। ১৯৬৬ সালে তিনি পাঞ্জাবের গভর্নর হন । তিনি ভারতীয় জাতীয় কংগ্রেসের নেতা ছিলেন। তিনি ১৯৬৫ সালে ভারতের পাঞ্জাবের গভর্নর ছিলেন। ইব্রাহিম ১৯৫৮ থেকে ১৯৬২ সাল পর্যন্ত রাজ্যসভার সদস্য ছিলেন এবং কেন্দ্রীয় বিদ্যুৎ ও সেচ মন্ত্রীর দায়িত্ব পালন করেছিলেন। তিনি ১৯৬১ থেকে ১৯৬৩ সাল পর্যন্ত রাজ্য সভার নেতা ছিলেন।

মৃত্যু
------

ইব্রাহিম চিকিৎসা চলাকালীন ১৯৬৮ সালে মারা যান।

তথ্যসূত্র
---------

1. ↑
জেরার্ড ডেভিড দ্বারা *ক্যাম্বিসেসের রায়*
হেরোডোটাসের <i id="mwDg">ইতিহাস</i> অনুসারে **সিসামনেস** ছিলেন একজন দুর্নীতিবাজ রাজকীয় বিচারক যিনি পারস্যের দ্বিতীয় ক্যাম্বিসেসের রাজত্বকালে পারস্য সাম্রাজ্যে সক্রিয় ছিলেন। যখন ক্যাম্বিসেস জানতে পারলেন যে সিসামনেস একটি রায়কে প্রভাবিত করার জন্য ঘুষ গ্রহণ করেছেন, তখন তিনি তাকে অবিলম্বে গ্রেপ্তার করেন এবং তাকে জীবিত অবস্থায় চামড়া ছাড়ানোর শাস্তি দেন। তিনি সিসামনেসের চামড়ার কাটা টুকরা তার কাছে রেখেছিলেন। ক্যাম্বিসেস তখন নিন্দা করা সিসামনেসের ছেলে ওটানেসকে তার পিতার বিচারিক উত্তরসূরি হিসেবে নিযুক্ত করেন। ওটানেসকে মনে করিয়ে দেওয়ার জন্য যে দুর্নীতিগ্রস্ত বিচারকদের কী ঘটবে এবং বিচারিক সততার গুরুত্ব ভুলে যাবে না, ক্যাম্বিসেস আদেশ দেন যে নতুন বিচারকের চেয়ারটি সিসামনেসের চামড়া দিয়ে ঢেকে দাও।  ওটানেস পরে আয়েনিয়ার একজন সত্রপ হয়েছিলেন।  ক্যাম্বিসেস ওটেনেসকে সতর্ক করে দিয়েছিলেন যে চেয়ারের চামড়ার উৎসটি ক্রমাগত মনে রাখতে হবে যার উপর তাকে ইচ্ছাকৃতভাবে বসতে হবে এবং তার রায় প্রদান করতে হবে।  গল্পটি প্রথম শতাব্দীর লাতিন লেখক ভ্যালেরিয়াস ম্যাক্সিমাস তার *ফ্যাক্টোরাম এসি ডিক্টোরাম মেমোরবিলিয়াম লিব্রি IX* (*স্মরণীয় কাজের এবং বাণীর নয়টি বই* ) এও উল্লেখ করেছিলেন।  যেখানে হেরোডোটাসের সংস্করণে সিসামনেসের চামড়া টুকরো করে ছাড়ানো হয়, ম্যাক্সিমাসের কাছে চামড়াটি ছিল যা চেয়ার জুড়ে প্রসারিত করা হয়েচিল।

ব্যাখ্যা
--------

তথ্যসূত্র
---------

1. ↑  Georges Martyn, *Cambyses aan de Vlaamse kust*, in Pro Memorie. Bijdragen tot de rechtsgeschiedenis der Nederlanden, jaargang 14 (2012), afl. 1, pp. 126-136 (ওলন্দাজ ভাষায়)
2. ↑  *Perseus Under Philologic: Hdt. 5.25.1*। ২০২০-০৩-১০ তারিখে মূল থেকে আর্কাইভ করা। সংগ্রহের তারিখ ২০১৯-০১-১৩।
3. ↑  Anuradha Gobin, *Representing the Criminal Body in the City: Knowledge, Publics and Power in the Seventeenth-Century Dutch Republic*, Department of Art History and Communication Studies, McGill University, Montreal, September 2013, A thesis submitted to McGill University in partial fulfillment of the requirements of the degree of Doctor of Philosophy
4. ↑  Valerius Maximus. *Memorable Doings and Sayings, Volume II: Books 6-9*. Edited and translated by D. R. Shackleton Bailey. Loeb Classical Library 493. Cambridge, MA: Harvard University Press, 2000
5. ↑  Claes Jacobsz. van der Heck, *Het oordeel van Cambyses*  ওয়েব্যাক মেশিনে আর্কাইভকৃত ৩০ ডিসেম্বর ২০২১ তারিখে, at the Stedelijk Museum, Alkmaar

বহিঃসংযোগ
---------

* উইকিমিডিয়া কমন্সে Sisamnes সম্পর্কিত মিডিয়া দেখুন।
**পার্টিডো ইন্ডিয়ানো** (ভারতীয় পার্টি) ছিল গোয়ার প্রাচীনতম রাজনৈতিক দলগুলির মধ্যে একটি। ১৮৬৫ সালে পাস করা একটি ডিক্রি অনুযায়ী,[*স্পষ্টকরণ প্রয়োজন*] উপনিবেশের আদিবাসীদের এখন তাদের নিজস্ব রাজনৈতিক দল গঠন করার অনুমতি দেওয়া হয়েছিল। এর সুযোগ নিয়ে অরলিম থেকে গোয়ান চার্দো অভিজাতদের একটি ছোট অংশ রাজনৈতিক ও নাগরিক অধিকার খোঁজে এবং পার্টিডো ইন্ডিয়ানো প্রতিষ্ঠা করে। এটি বিশেষ করে ক্যাথলিক সংখ্যাগরিষ্ঠদের কাছ থেকে ব্যাপক সমর্থন উপভোগ করেছিল। দলটি প্রতিষ্ঠাপন্থী পার্টিডো আল্ট্রামারিনো (ওভারসিজ পার্টি) এর প্রতিক্রিয়া ছিল।

গোয়ার দখল পরবর্তী
------------------

গোয়ান পরিচয় মুছে ফেলার অনুভূতি অনুভব করে ভারতীয় সেনাবাহিনীর গোয়া আক্রমণের পরে পার্টিডো ইন্ডিয়ানো ১৯৬৩ সালে ইউনাইটেড গোয়ান্স পার্টি গঠনের জন্য ৩টি অন্যান্য নেটিভ দলের সাথে একীভূত হয়।

আরো দেখুন
---------

অন্যান্য আঞ্চলিক দল যারা ইউনাইটেড গোয়ান্স পার্টিতে (ইউজিপি) একীভূত হয়েছে:

* গোয়ান জাতীয় ইউনিয়ন
* ইউনাইটেড ফ্রন্ট অফ গোয়ান্স
* গোয়াঞ্চো পক্ষ

এই দলের দ্বারা সৃষ্ট বিদ্রোহ:

* মার্গাও বিদ্রোহ (১৮৯০)

তথ্যসূত্র
---------

1. ↑  "The Partido Indiano and the September Revolt of 1890 in Goa" (ইংরেজি ভাষায়)। ২০১১-০৮-১৩।
2. ↑  "Partido Indiano Archives"। *Oscar de Noronha* (ইংরেজি ভাষায়)। সংগ্রহের তারিখ ২০২৩-০৭-৩১।
3. ↑  Sakshena, R.N. Sakshena (২০০৩)। *Goa: Into the Mainstream*। Abhinav Publications। আইএসবিএন 978-81-7017-005-1। সংগ্রহের তারিখ ২০০৯-০৬-১৩।

আরও পড়ুন
---------

* শ্যারন দা ক্রুজ এবং ম্যাক্স ডি লয়োলা ফুর্তাদো, ' দ্য পার্টিডো ইন্ডিয়ানো অ্যান্ড দ্য সেপ্টেম্বর বিদ্রোহ ১৮৯০ ইন গোয়া ', *ইকোনমিক অ্যান্ড পলিটিক্যাল উইকলি*, ভলিউম। ৪৬, না। ৩৩ (আগস্ট ১৩-১৯, ২০১১), ৬৭-৬৯, ৭১-৭৫
* কারমেন শর্মিলা পাইস এবং এন. শ্যাম ভাট, ' দ্য নেচার অফ ফ্র্যাঞ্চাইজ অ্যান্ড ইলেকশনস ইন গোয়াডুরিং দ্য নাইনটিন্থ সেঞ্চুরি ', *জার্নাল অফ দ্য ইনস্টিটিউট ফর রিসার্চ ইন সোশ্যাল সায়েন্সেস অ্যান্ড হিউম্যানিটিজ*, ৯.২ (২০১৪), ১৪৯-৬৬
**মহেশ ছাই** অরুণাচল প্রদেশের একজন ভারতীয় রাজনীতিবিদ। 

২০১৪ সালের অরুণাচল প্রদেশ বিধানসভা নির্বাচনে তিনি তেজু আসন থেকে বিজেপির হয়ে বিধানসভা সদস্য নির্বাচিত হয়েছিলেন। রাজনীতিতে যোগদানের আগে তিনি অরুণাচল প্রদেশে একজন বক্ষব্যাধি বিশেষজ্ঞ ছিলেন। তিনি তেজুর সরকারী উচ্চ মাধ্যমিক বিদ্যালয়ের প্রাক্তন শিক্ষার্থী। তিনি বেঙ্গালুরুর আম্বেদক মেডিকেল কলেজ থেকে এমবিবিএস পাশ করেন। তিনি ইম্ফালের আঞ্চলিক ইনস্টিটিউট অফ মেডিকেল সায়েন্সেস থেকে এমডি শেষ করেন। ২০১৭ সালে তিনি অরুণাচল প্রদেশ সরকারের মন্ত্রিসভার মন্ত্রী হিসাবেও নির্বাচিত হয়েছিলেন।

তিনি প্রয়াত শ্রী তংকাকসো চাই এবং শ্রীমতি জাহিলু চাইয়ের পুত্র।

বর্তমানে মহেশ চাই অধিকন্তু ভেটেরিনারি, পশুপালন, ক্রীড়া ও যুব বিষয়ক, অরুণাচল প্রদেশের উদ্যান, কৃষি মন্ত্রী।

আরো দেখুন
---------

* অরুণাচল প্রদেশ বিধানসভা

তথ্যসূত্র
---------

1. ↑  CEO Arunachal Pradesh. "List of contesting candidates"  ওয়েব্যাক মেশিনে আর্কাইভকৃত ২০১৪-০৮-০২ তারিখে

বহিঃসংযোগ
---------

* মহেশ চই প্রোফাইল
* মাইনেটা প্রোফাইল
* জনপ্রতিনিধি  ওয়েব্যাক মেশিনে আর্কাইভকৃত ৪ নভেম্বর ২০১৬ তারিখে
**দূর অনুধাবন** (ইংরেজি : Remote Sensing) হল কোন বস্তুকে সরাসরি স্পর্শ না করে সেই বস্তু হতে তার গুনাবলি সম্পর্কিত উপাত্ত সংগ্রহ করা এবং পর্যবেক্ষণ করার এক ধরনের কৌশল । এক্ষেত্রে বিভিন্ন সেন্সর বা ডিভাইস ব্যবহার করা হয় । দূর অনুধাবন হচ্ছে জিওইনফরমেটিক্স এর একটা বড় অংশ । এটা আবার ভূ-বিজ্ঞানের একটি উপশাখা বলা যায় । 
বর্তমান যুগ তথ্য ও যোগাযোগ প্রযুক্তির যুগ। মহাকাশ তথা উপগ্রহ প্রযুক্তি আধুনিক যুগের এক নতুন দিগন্তের সূচনা করেছে সেটা বলার অপেক্ষাই রাখেনা। রিমোট সেন্সিং প্রযুক্তি বর্তমান মহাকাশ প্রযুক্তির যুগান্তকারী একটি পদক্ষেপ। এটা এমন এক কৌশল যার মাধ্যমে রিমোট সেন্সিং ডিভাইসের দ্বারা কোন বস্তুকে সরাসরি স্পর্শ না করে তথ্য সংগ্রহ করা হয়। সাধারণত এই প্রযুক্তি বলতে তড়িৎ চুম্বকীয় বিকিরণের দ্বারা মহাকাশ ও পৃথিবী পর্যবেক্ষণকে অনেকে বুঝিয়ে থাকেন। যদিও এর মানে শুধু মহাকাশ হতে পর্যবেক্ষণ বুঝানো একেবারে ঠিক হবেনা কারণ RADAR ও LIDAR এর সাহায্যে পৃথিবী পৃষ্ঠ থেকে সিগন্যাল পাঠিয়ে রিমোট সেন্সিং এর মাধ্যমে তথ্য সংগ্রহ করা হয়। সংগৃহীত তথ্যকে কম্পিউটারের মধ্যমে প্রক্রিয়াজাত করা হয়। রিমোট সেন্সিং বিশেষজ্ঞের পদার্থ বিজ্ঞান ও গণিতে যথেষ্ট জ্ঞান থাকা অত্যাবশ্যক । 
উদাহারন হিসেবে বলা যায়- আকাশে অবস্থিত কৃত্রিম উপগ্রহ বা বিমান থেকে পরিবেশের কোন উপাদানের তথ্য সংগ্রহ । দূর অনুধাবন কৌশলে বেশ কিছু সেন্সর ব্যবহার করা হয় সেগুলো হল  -

1. ক্যামেরা
2. লেসার
3. রেডিও তরঙ্গ গ্রহণকারী রিসিভার বা সংগ্রাহক
4. রাডার ব্যবস্থা
5. সনার
6. সীসমোগ্রাফ
7. গ্রাভিমিটারস
8. ম্যাগ্নেটমিটার।

উপগ্রহ প্রযুক্তির মাধ্যমে মহাকাশ ও আমাদের বাস যোগ্য পৃথিবীর দুর্গম স্থান পর্যবেক্ষণ করা সহজ হয়েছে। আকাশের উপরে অবস্থিত বিভিন্ন রিমোট সেন্সিং স্যাটেলাইট ব্যবহার করে খুব সুন্দরভাবে তথ্য সংগ্রহ করা হচ্ছে। আমেরিকার মহাকাশ গবেষণাকারী সংস্থা নাসা সহ ভারত, জাপান, ইউরোপের বিভিন্ন দেশ, উত্তর কোরিয়া, চীন খুব ভাল ভাবে মহাকাশ গবেষণায় সাফল্য নিয়ে আসছে।

ভূমিকম্পে দূর অনুধাবন

উপাত্ত ধারণ কৌশল
----------------

উপাত্ত প্রক্রিয়াজাতকরণ
-----------------------

ইতিহাস
------

ব্যবহৃত সফটওয়্যার
------------------

ERDAS imagine , ArcGIS, Map info, ER Mapper, etc

প্রয়োগ
-------

বর্তমান সময়ে দূর অনুধাবন বা রিমোট সেন্সিং এর ব্যবহার ব্যাপক আকার ধারণ করেছে। বিজ্ঞান ও প্রকৌশলের বিভিন্ন শাখায় এর বহুল ব্যবহার লক্ষণীয় এবং দিন দিন এর ব্যবহার বেড়েই চলেছে। যেসব ক্ষেত্রে এই প্রযুক্তি ব্যবহার করা হয় তা নিম্নে উল্লেখ করা হলঃ

1. দুর্যোগ পূর্বাভাস ও ব্যবস্থাপনা
2. আবহাওয়া পর্যবেক্ষণ ও পুর্বাভাস প্রদান
3. আবহাওয়া ও সমুদ্র মডেলিং
4. বিমান চালানো
5. নৌ পরিবহন ও ন্যাভিগেশন
6. টেলিকমিউনিকেশন
7. স্থাপনা নির্মাণ
8. পুরাকৌশল
9. সামরিক বাহিনী
10. পরিবহন জালি পরিকল্পনা ও ব্যবস্থাপনা
11. নগর পরিকল্পনা
12. কৃষি ব্যবস্থাপনা
13. পরিবেশ মডেলিং, পরিকল্পনা ও ব্যবস্থাপনা

তথ্যসূত্র
---------

1. 1 2  Levin, Noam, 1999, Fundamentals of Remote Sensing
2. 1 2  Kumar, Mithun, 2015, Satellite Technology and Glacier Monitoring
বাংলাদেশ-ভারত সীমান্ত চিহ্ন, বুড়িমারী।
বুড়িমারী স্থল শুল্ক বন্দর
**বুড়িমারী স্থল বন্দর** বাংলাদেশের একটি অন্যতম স্থল বন্দর হিসাবে পরিচিত। পাটগ্রাম উপজেলা থেকে এর দূরত্ব ১৪ কিলোমিটার।

অবস্থান
-------

লালমনিরহাট জেলার পাটগ্রাম উপজেলার৮নং বুড়িমারী ইউনিয়নে বুড়িমারী সিমান্তে এই স্থল বন্দরটি অবস্থিত।

বিবরণ
-----

ভারত ভুটান এবং নেপালের সাথে স্থল পথে মালামাল আমদানী ও রপ্তানির সুবিধার জন্য এই বুড়িমারী এলাকার জিরো পয়েন্টে এই বন্দরটি ১৯৮৮ খ্রিষ্টাব্দে চালু করা হয়। এই বন্দর দিয়ে ভারত, ভুটান ও নেপাল থেকে কয়লা, কাঠ, টিম্বার, পাথর, সিমেন্ট, চায়না ক্লে, বল ক্লে, কোয়ার্টজ, রাসায়নিক সার, কসমেটিক সামগ্রী, পশু খাদ্য, বিভিন্ন ধরনের ফলমূল, পিঁয়াজ, রসুন, আদা, চাল, ডাল, গম, বিভিন্ন ধরনের বীজ, তামাক ডাটা প্রভৃতি মালামাল আমদানী করা হয়। বাংলাদেশ থেকে রপ্তানি করা হয় ইলিশ মাছ, মেলামাইনের তৈরি বাসনপত্র এবং ঔষধসহ কতিপয় মালামাল।

তথ্যসূত্র
---------

1. 1 2 3  "লালমনিরহাট সরকারি ওয়েব"। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১১।

বহিঃসংযোগ
---------

* লালমনিরহাট সরকারি ওয়েব
* গুগল মানচিত্রে বুড়িমারী স্থল বন্দরের অবস্থান দেখুন

| * দে
* স
বাংলাদেশের স্থল বন্দর |
| --- |
| 
* বেনাপোল স্থল বন্দর
* ভোমরা স্থল বন্দর
* দর্শনা স্থল বন্দর
* সোনা মসজিদ স্থল বন্দর
* হিলি স্থল বন্দর
* বুড়িমারী স্থল বন্দর
* বাংলাবান্ধা স্থল বন্দর
* আখাউড়া স্থল বন্দর
* তামাবিল স্থল বন্দর
* হালুয়াঘাট স্থল বন্দর
* টেকনাফ স্থল বন্দর
* বিরল স্থল বন্দর
* বিবির বাজার স্থল বন্দর

 |
**রুনু বিশ্বাস** (জন্ম:১৪ জুলাই ১৯২২) একজন বাংলাদেশী নৃত্যশিল্পী, নৃত্য গুরু, উপমহাদেশের আবৃত্তিনৃত্য কলার পথিকৃৎ। তিনি নৃত্যগুরু রুনু বিশ্বাস নামে খ্যাত। নৃত্য কলায় বিশেষ অবদানের জন্য ১৯৯৭ সালে একুশে পদকে ভূষিত হন। তিনি নৃত্যকে অস্ত্র বানিয়ে দেশদ্রোহীদের বিরুদ্ধে প্রতিবাদ জানিয়েছিলেন৷

আবৃত্তিনৃত্য
------------

ভারতীয় উপমহাদেশে তিনিই প্রথম আবৃত্তি নৃত্য কলার স্রষ্টা। তিনি বাংলাদেশের জাতীয় কবি নজরুল ইসলামের বিদ্রোহী কবিতাকে নিয়ে আবৃত্তিনৃত্য ও কবি সুকান্ত ভট্টাচার্যের *রানার* কবিতা নিয়ে আবৃত্তিনৃত্য করেন। রবীন্দ্রনাথ ঠাকুরের *নির্ঝরের স্বপ্ন ভঙ্গ* ইত্যাদি আবৃত্তি নৃত্য এবং রেকর্ড সংখ্যক নাট্যনৃত্য তৈরি করে নৃত্যকলায় শ্রেষ্ঠত্ব অর্জন করেন।

নৃত্যসাধনা ও প্রদর্শনী
----------------------

নৃত্যগুরু রুনু বিশ্বাস বিয়াল্লিশের দশক থেকে একটানা চুয়ান্ন বছর পর্যন্ত নিজেকে নৃত্য সাধনায় উৎসর্গ করেন। ২য় বিশ্বযুদ্ধের পরে চট্টগ্রাম মুসলিম হল চত্বরে আয়োজিত যুদ্ধবিরোধী সমাবেশে তৎকালীন কমিউনিস্ট পার্টির নেতা বঙ্কিম সেনের উৎসাহে হিটলার নৃত্য পরিবেশন করেন। এর পর সর্বভারতীয় ছাত্র ফেডারেশনের নেতা সত্যপাল ডং ও কমিউনিস্ট নেতা কমরেড পি জি যোশীর উদ্যোগে দুর্ভিক্ষ পীড়িত মানুষের সাহায্যার্থে আয়োজিত অনুষ্ঠানে *মহামারী ও কঙ্কাল নৃত্য* পরিবেশন করেন। এছাড়া তিনি নৃত্যের মাধ্যমে চন্দ্রগ্রহণ, সূর্যগ্রহণ, ধূমকেতু, অর্জুন-উর্বশী, নবান্ন, মহিষাসুর মর্দিনী, বসন্ত উৎসব, ছায়ানৃত্য সহ বেশ কিছু প্রদর্শনী করেছেন।

শিল্পকলা ও অবদান
----------------

রুনু বিশ্বাস চট্রগ্রাম নগরীতে তার ঘটফরহাদবেগস্থ বাসায় প্রথমে কর্ণফুলী একাডেমি অব ফাইন আর্টস প্রতিষ্ঠা করে শাস্ত্রীয় নৃত্য ও সঙ্গীতের উপর প্রশিক্ষণ কার্যক্রম চালু করেন। ১৯৬৭ সালে নৃত্য গুরুর সহধর্মিণী রানী বিশ্বাসের প্রস্তাবে এ প্রতিষ্ঠানটির নাম পরিবর্তন করে বাঙ্গালী সঙ্গীতজ্ঞ উস্তাদ আলাউদ্দিন খাঁর নামানুসারে আলাউদ্দিন ললিতা কলা কেন্দ্র রাখা হয়। বর্তমানে প্রতিষ্ঠানটিতে ১ম - ৬ষ্ঠ বর্ষ পর্যন্ত দেওয়া হয় সঙ্গীত, তবলা ও নৃত্যের উপর নিয়মিত প্রশিক্ষণ। ২০০০ সালে তৎকালীন চট্টগ্রাম সিটি কর্পোরেশন মেয়র এবিএম মহিউদ্দিন চৌধুরীকে প্রতিষ্ঠানের পক্ষ থেকে দেওয়া হয় নৃত্যগুর রুনু বিশ্বাস স্বর্ণ পদক। ২০০৩ সালে কবরী সরওয়ার ও ২০১১ সালে কথক নৃত্য শিল্পী রেশমা ফিরোজকে এ পদক দেওয়া হয়। ৫০ বছর পূর্তিতে কবি আবুল মোমেনকে সংবর্ধনা দেওয়া হয়। ঢোল বাজিয়ে গিনেস বিশ্ব রেকর্ড গড়া পণ্ডিত সুদর্শন দাশ ৪ বছর বয়স থেকে তবলায় হাতেখড়ি আলাউদ্দিন ললিতা কলা কেন্দ্রে।

তথ্যসূত্র
---------

1. ↑  "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। সংস্কৃতি বিষয়ক মন্ত্রণালয়। পৃষ্ঠা ১০। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।

| * দে
* স
একুশে পদক বিজয়ী ১৯৯৭ |
| --- |
| ভাষা ও সাহিত্য | 
* আবু ইসহাক

 |  |
| শিক্ষা | 
* রাজিয়া খান
* সিরাজুল হক

 |
| শিল্পকলা | 
* দেবু ভট্টাচার্য (মরণোত্তর, সঙ্গীত)
* শবনম মুশতারী (সঙ্গীত)
* রুনু বিশ্বাস (মরণোত্তর, নৃত্যকলা)
* মমতাজউদদীন আহমদ (নাট্যকলা)
* নিতুন কুন্ডু (ভাষ্কর্য)
* নভেরা আহমেদ (ভাষ্কর্য)

 |
| সাংবাদিকতা | 
* সন্তোষ গুপ্ত
* মোনাজাতউদ্দিন

 |
| 
একুশে পদক বিজয়ী
১৯৯২
১৯৯৩
১৯৯৪
১৯৯৫
১৯৯৬
**১৯৯৭** 
১৯৯৮
১৯৯৯
২০০০
২০০১
২০০২
 |
**সিঙ্গার বাংলাদেশ লিমিটেড** বাংলাদেশের একটি সেলাই মেশিন প্রস্তুতকারক কোম্পানি। কোম্পানিটি ব্রিটিশ ঔপনিবেশিক যুগে সেলাই মেশিনের প্রস্তুতকারক প্রতিষ্ঠান হিসেবে কাজ শুরু করে। ধীরে ধীরে বৃদ্ধির মাধ্যমে এটি এখন সেলাই মেশিনের পাশাপাশি ভোক্তা ইলেকট্রনিক্সের অন্যতম নির্মাতা এবং পরিবেশক।

ইতিহাস
------

১৯০৫ সালে সিঙ্গার বাংলাদেশের প্রথম কার্যক্রম শুরু হয়। পরবর্তীতে ১৯২০ সালে ঢাকা ও চট্টগ্রামে দুটি দোকান স্থাপন করা হয়। ১৯৪৭ সালে উপমহাদেশের বিভাজনের পর বাংলাদেশ পূর্ব পাকিস্তান হিসাবে অভিভূত হয়। পূর্ব পাকিস্তানে সিঙ্গার পাকিস্তানের একটি শাখা পরিচালিত হত এবং পণ্যগুলি পশ্চিম পাকিস্তান থেকে আসত। প্রাথমিকভাবে, মাত্র ১০ টি দোকানে কার্যক্রম শুরু করা হয়েছিল, যা ১৯৬০ এর দশকের শেষের দিকে ৪৩ এ উন্নীত হয়েছিল। বাংলাদেশ মুক্তিযুদ্ধের পর নতুন করে উদীয়মান দেশ বাংলাদেশে সিঙ্গারকে তার কার্যক্রম ২৩টি দোকানের মধ্যে সীমাবদ্ধ রাখতে হয় এবং শাখা অফিসটিকে দেশের অফিসে উন্নীত করা হয়। ১৯৭৯ সালে বিনিয়োগ নীতিতে পরিবর্তন নতুন ব্যবসার সুযোগ সৃষ্টি করে এবং এইসময় সিঙ্গার একটি অপারেটিং কোম্পানি হিসেবে নিবন্ধিত হয়, ১৯৮০ সালে চট্টগ্রামে প্রতি বছর ১০০০০ ইউনিট ক্ষমতাসম্পন্ন একটি সেলাই মেশিন উৎপাদন কারখানা প্রতিষ্ঠিত হয়। ১৯৮৯ সালে ক্ষমতা উল্লেখযোগ্যভাবে বেড়ে প্রতি বছর ২৫০০০ ইউনিটে দাঁড়িয়েছে। যদিও সেলাই মেশিন সিঙ্গারের মূল ব্যবসা, সিঙ্গার বাংলাদেশের ব্যবস্থাপকগণ উপলব্ধি করেছেন যে দীর্ঘমেয়াদে টেকসই প্রবৃদ্ধির জন্য এটিকে তার উৎপাদিত পণ্যে আরও বৈচিত্র্য আনতে হবে। এই উপলব্ধি সিঙ্গার কে অসংখ্য পরিসরে পণ্যের বৈচিত্র্যের দিকে পরিচালিত করে। ১৯৮৫ সালে, সিঙ্গার ভবিষ্যতের বৃদ্ধি এবং সম্প্রসারণের জন্য একটি একক পণ্য থেকে একটি মাল্টি-প্রোডাক্ট কনজিউমার টেকসই সংস্থায় রূপান্তরিত হতে শুরু করে। ১৯৯৩ সালে, কোম্পানি তার নতুন অডিও ভিডিও প্ল্যান্ট এবং ১৯৯৬ সালে, ওয়াশিং মেশিন অ্যাসেম্বলিং বিভাগ প্রতিষ্ঠা করে। পরবর্তীতে ২০০১ সালে কোম্পানি মোটর সাইকেল একত্রিত করার উদ্যোগ নেয় এবং ২০০৬ সালে বিভিন্ন ধরনের তার (দেশীয় ও বিদ্যুৎ তার) উৎপাদন শুরু করে। মার্চ ২০১৯ সালে আর্কেলিক এবং রিটেইল হোল্ডিংস এনভি সিঙ্গার বাংলাদেশ লিমিটেডের ৫৭% শেয়ার কিনে নেয়।

### সামাজিক দায়বদ্ধতা

'সিঙ্গার ফর সোসাইটি' প্রকল্পের অংশ হিসেবে সিঙ্গার বাংলাদেশ লিমিটেড গুরুতর কোভিড-১৯ রোগীদের জন্য ঢাকার ও বাইরের তিনটি হাসপাতালে কৃত্রিম শ্বাসযন্ত্র দান করে। বাংলাদেশে কোভিড-১৯ মহামারী শুরু হওয়ার পরপরই তারা সারা দেশের বেশ কয়েকটি হাসপাতালে রেফ্রিজারেটর, ওয়াশিং মেশিন এবং মাইক্রোওয়েভ ওভেন দান করে, যাতে ডাক্তার ও নার্সদের নিরাপত্তা সহজতর হয়।

তথ্যসূত্র
---------

1. ↑  Sayeed, Rubama (২০১৮)। "A comprehensive study on sales operation management of Singer Bangladesh Limited" (ইংরেজি ভাষায়)।
2. ↑  Zaman, Anika Tasnim (২০১৭)। "A comprehensive study on trade financing of Singer Bangladesh Limited" (ইংরেজি ভাষায়)।
3. ↑  Sayem, A. S. (2009). Productivity improvement in motor cycle plant of singer Bangladesh limited and its supply chain.Thesis Report
4. ↑  "Turkish company acquires 57pc of Singer Bangladesh"। *The Daily Star (Bangladesh)*। এপ্রিল ৫, ২০১৯। সংগ্রহের তারিখ জানুয়ারি ১৯, ২০২১।
5. ↑  "Singer Bangladesh, Arçelik donate ventilators to three hospitals"। *Singer Bangladesh, Arçelik donate ventilators to three hospitals | theindependentbd.com*। সংগ্রহের তারিখ ২০২১-০৩-১১।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
গোলকের প্রতিসাম্য দশা যেখানে অষ্টতলকীয় বৃত্তীয় প্রতিসাম্যতা প্রদর্শিত হচ্ছে।হলুদ অংশ মৌলিক ডোমেইন প্রদর্শন করছে।
লিওনার্দো দা ভিঞ্চির 'ভিত্রুভিয়ান মানব'কে প্রায়ই মানবদেহের প্রতিসাম্যতা দেখাতে উপস্থাপন করা হয়। 
একটি ফ্রাক্টাল আকৃতির গঠন যা প্রতিফলনীয়, ঘূর্ণনীয় এবং স্বরূপীয়- এ তিন ধরনের প্রতিসাম্যতা উপস্থাপন করছে। এই আকৃতিটি পাওয়া যায় সসীম পুনর্বিভাজন নীতির মাধ্যমে।
কাইরুয়ান জামে মসজিদের বারান্দায় প্রতিসাম্য তোরণ। তিউনিসিয়াতে অবস্থিত এ মসজিদটির অপর নাম উকবা মসজিদ। 
**প্রতিসাম্য** (গ্রিক শব্দ συμμετρία *সিমেট্রিয়া*  যার অর্থ "মাত্র সম্বন্ধীয়, আনুপাতিক, সজ্জা, বিন্যাস") বলতে দৈনন্দিন ভাষায় ছন্দ এবং সুন্দর অনুপাত এবং ভারসাম্যকে বোঝায়। [./প্রতিসাম্য#cite\_note-1 [পাদটীকা 1]] গণিতশাস্ত্রে, "প্রতিসাম্যের" পুঙ্খানুপুঙ্খ সংজ্ঞা রয়েছে- যদি কোন বস্তুকে প্রতিফলন, ঘূর্ণন অথবা আরোহী পদ্ধতি ইত্যাদি বিবিধ রূপান্তর প্রক্রিয়ার মাধ্যমেও অপরিবর্তিত দেখানো যায়। যদিও "প্রতিসাম্যের" এই দুই অর্থ দুইভাবে বলা তাও তারা সম্পর্কিত। উভয়দিক থেকেই এখানে আলোচনা করা হয়েছে।

গণিতশাস্ত্রে
------------

### যুক্তিবিদ্যায়

### গণিতের অন্যান্য ক্ষেত্রে

**জ্যামিতিক প্রতিসাম্যতা**

বিজ্ঞান ও প্রকৃতিতে
-------------------

### পদার্থবিজ্ঞানে

অনেক প্রাণিই দর্পণ সাপেক্ষে প্রতিসম, যদিও অভ্যন্তরীণ অঙ্গ-প্রত্যঙ্গের বিন্যাস অপ্রতিসম। 
### জীববিজ্ঞানে

সাধারনত জীবজগতকে বিভিন্ন শ্রেনিতে ভাগ করার একটি মাধ্যম।হলো প্রতিসাম্যতা।প্রতিসাম্য বলতে প্রাণীদের মধ্যরেখীয় তলের দুপাশে সমান আকার আকৃতি বিশিষ্ট অবস্থানকে বোঝায় । প্রাণীদের প্রতিসম প্রাণী এবং অপ্রতিসম প্রাণীদের সিরিজে ভাগ করা যায় । বিভিন্ন ধরনের প্রতিসাম্য দেখা যায় । গোলীয় প্রতিসাম্য অরিয় প্রতিসাম্য দ্বি অরীয় প্রতিসাম্য দ্বিপাশ্বীয় প্রতিসাম্য এবং অপ্রতিসাম্য । তবে কিছু কিছু ব্যতিক্রমি প্রতিসাম্য যেমন চর্তুঅরীয় প্রতিসাম্য ।এটি সাধারনত জেলিফিসের দেখা যায় ।

### রসায়নে

সামাজিক মিথষ্ক্রিয়ায়
----------------------

শিল্পকলায়
----------

ইরানের ইস্পাহান নগরে অবস্থিত শেইখ লোতফোল্লা মসজিদের ছাদ।
### স্থাপত্যকলায়

পার্শ্ব থেকে তাজমহলের দ্বিপার্শ্বিক প্রতিসাম্যতা এবং উপর থেকে চতুর্ভাঁজ প্রতিসাম্যতা দেখা যাচ্ছে উপর থেকে সমতলে। 
### মৃৎ ও ধাতব তৈজসশিল্পে

মাটির পাত্র কুমোরের চাকায় পড়ে ঘূর্ণন প্রতিসাম্যতা অর্জন করেছে। অর্থাৎ ঘুরাতে থাকলে বিভিন্ন কোণে একে একই রকম দেখায়।
### গালিচা ও কম্বলে

পারস্য কম্বলে চতুর্ভুজাকার প্রতিসাম্য
### সঙ্গীতে

#### সমতুল্যতায়

### চারুকলায়

### সাহিত্যে

নোটসমূহ
-------

তথ্যসূত্র
---------

1. ↑  "symmetry"। Online Etymology Dictionary।
2. ↑  Zee, A. (২০০৭)। *Fearful Symmetry*। Princeton, N.J.: Princeton University Press। আইএসবিএন 978-0-691-13482-6।
3. ↑  *Symmetry and the Beautiful Universe,* Christopher T. Hill and Leon M. Lederman, Prometheus Books (2005)
**ক্রীড়া প্রযুক্তি ও উদ্ভাবনী গ্রুপ**  হচ্ছে একটি কোয়াঙ্গো উপদেষ্টা দল যা ২০২০ সালের সেপ্টেম্বর মাসে যুক্তরাজ্য সরকার কর্তৃক প্রতিষ্ঠিত হয়েছিল।

ইতিহাস
------

২০২০ সালের নভেম্বরের শুরুতে, প্রিমিয়ার লিগ "এবং অন্যান্য ক্রীড়া সংস্থাসমূহ" একটি "ডিজিটাল হেলথ পাসপোর্ট" বাস্তবায়নের বিষয়ে সরকারের সাথে চুক্তির প্রায় কাছাকাছি চলে যায়, যা শুধুমাত্র কোভিড-১৯ টিকা প্রাপ্ত ভক্তদের স্টেডিয়ামে প্রবেশের অনুমতি দেবে। জার্মান "স্বাধীনতা পাস" এবং "অ্যাপ-ভিত্তিক সিস্টেম" বৈষম্যই হবে ক্লাবগুলির জন্য তাদের প্রাঙ্গন পুনরায় উন্মুক্তকরণের টিকিট। সংস্কৃতি সচিব অলিভার ডাউডেন এবং ক্রীড়া মন্ত্রী নিজেল হাডলস্টন-এর অধীনে ক্রীড়া প্রযুক্তি এবং উদ্ভাবন গ্রুপের সাথে "ঘনিষ্ঠভাবে কাজ" করার কারণে প্রিমিয়ার লীগ "সম্ভাব্য সাফল্যকে স্বাগত জানিয়েছে"।

তথ্যসূত্র
---------

1. ↑  "UK FORMS NEW SPORTS TECH GROUP TO ALLOW FANS RETURN"। TheStadiumBusiness News। ১ সেপ্টেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Morgan, Tom (৯ নভেম্বর ২০২০)। "Vaccine hope for fans' return - but will season be over before it is widely available?"। Telegraph Media Group Limited। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বৈদেশিক মুদ্রার রিজার্ভ**, যাকে **ফরেক্স রিজার্ভও** বলা হয়। এর মাধ্যমে বুঝানো হয় যে শুধুমাত্র জাতীয় এবং আর্থিক কর্তৃপক্ষের কাছে জমা থাকা বৈদেশিক মুদ্রার পরিমাণ। যাহোক, জনপ্রিয় ব্যবহারে এবং নীচের তালিকায়, এটি সোনার মজুদ, বিশেষ অঙ্কন অধিকার (SDRs) এবং আইএমএফ রিজার্ভ অবস্থানও অন্তর্ভুক্ত করে। কারণ, এই মোট পরিসংখ্যান, যা সাধারণত আরও সঠিকভাবে অফিসিয়াল রিজার্ভ বা আন্তর্জাতিক রিজার্ভ বা অফিসিয়াল আন্তর্জাতিক রিজার্ভ হিসাবে আখ্যায়িত করা হয়। 

এই বৈদেশিক মুদ্রার জমা হল কেন্দ্রীয় ব্যাংক এবং আর্থিক কর্তৃপক্ষের আর্থিক সম্পদ, যা বিভিন্ন রিজার্ভ মুদ্রায় (যেমন ইউএস ডলার, ইউরো, জাপানি ইয়েন, পাউন্ড স্টার্লিং এবং চীনা ইউয়ান ) এবং যা ব্যবহার করা হয় তার দায় ফেরত (যেমন স্থানীয় মুদ্রা জারি করা এবং সরকার বা আর্থিক প্রতিষ্ঠান কর্তৃক কেন্দ্রীয় ব্যাংকে জমা করা বিভিন্ন ব্যাংকের রিজার্ভ )। গোল্ড স্ট্যান্ডার্ড শেষ হওয়ার আগে, স্বর্ণ ছিল পছন্দের রিজার্ভ কারেন্সি। কিছু দেশ বৈদেশিক মুদ্রার রিজার্ভকে সার্বভৌম সম্পদ তহবিলে রূপান্তর করছে, যা আকারে বৈদেশিক মুদ্রার রিজার্ভকে প্রতিদ্বন্দ্বিতা করতে পারে। 

নীচের তালিকাটি বেশিরভাগই সাম্প্রতিক উপলব্ধ আইএমএফ ডেটার উপর ভিত্তি করে তৈরি করা হয়েছে। বেশিরভাগ দেশ মার্কিন ডলারে রিজার্ভ জমা করে, পূর্ব ইউরোপের কয়েকটি দেশ শুধুমাত্র ইউরোতে এবং অন্যরা তাদের নিজ নিজ মুদ্রায় রিজার্ভ জমা করে। যেহেতু নীচের সমস্ত পরিসংখ্যান মার্কিন ডলারের সমতুল্য, তাই বিনিময় হারের ওঠানামা এই পরিসংখ্যানগুলিতে একটি উল্লেখযোগ্য প্রভাব ফেলতে পারে৷